На основу члана 348. Закона о стварним правима („Службени гласник Републике Српске”, број: 124/08, 58/09, 95/11, 60/15 и 18/16) и члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске”, број: 20/12 и 63/19) начелник општине Вукосавље расписује

**ОГЛАС о продаји некретнина у својини општине Вукосавље – земљиште**

1. Општина Вукосавље врши продају некретнина на основу Одлуке Скупштине општине Вукосавље и то земљишта на локалитету општине Вукосавље.

2. Предмет продаје je непокретност означенa каo к.ч.бр. 450 у к.о. Брезик, у нарави њива 5. класе, површине 6938 м2, уписана у ЛН број 48, својина и посјед општине Вукосавље у дијелу 1/1.

Почетна продајна цијена земљишта које је предмет продаје утврђена је на основу Процјене тржишне вриједности пољопривредног земљшита урађена од вјештака пољопривредне струке и износи 15.332,98 КМ.

3. Продаја некретнина из тачке 2. овог огласа, извршиће се путем усменог јавног надметања-лицитације, која ће се одржати дана, 12.01.2024. године, у згради општине Вукосавље, сала Скупштине општине, са почетком у 11,00 часова. Право учествовања у поступку лицитације, имају физичка и правна лица, која, у складу са законом, могу бити носиоци права својине на непокретностима у Републици Српској, односно Босни и Херцеговини и уплате кауцију. Физичка лица која учествују у јавном надметању (лицитацији) потребно је да Комисији доставе на увид један од идентификационих докумената (лична карта, пасош), овјерену пуномоћ, уколико учесник лицитације има пуномоћника и копију текућег рачуна. Правна лица која учествују у јавном надметању потребно је да Комисији на увид доставе доказ о упису у судски регистар правног лица, као и овлаштење лица које их заступа.

4. За учешће у поступку лицитације, учесник је дужан уплатити кауцију у износу од 1.553,30 КМ на жиро-рачун општине Вукосавље број 555-3000040663626, с назнаком кауција за лицитацију некретнина. Доказ о уплати кауције, прилаже се уз пријаву на овај оглас. Учесницима у поступку лицитације чије понуде нису прихваћене, извршиће се поврат уплаћене кауције у року од осам дана од дана закључења лицитације, а учеснику са најповољнијом понудом, кауција се урачунава у купопродајну цијену. Право учешћа на лицитацији имају само лица која су уплатила кауцију и то лично, или путем пуномоћника или законског заступника.

6. Увид у документацију о власничком стању за предметно земљиште, може се извршити у просторијама Општинске управе општине Вукосавље, канцеларија број 2, сваким радним даном од 10.30 до 15,00 часова, контакт телефон: 053/707-704.

7. Поступак лицитације, спровешће Комисија за продају непокретности у својини општине Вукосавље, у складу са Правилником о поступку јавног конкурса за располагање непокретностима у својини Републике Српске и јединица локалне самоуправе („Сл. Гласник РС”, број: 20/12 и 63/19).

8. Лицитација се може одржати ако у њој учествују најмање два учесника.

9. Са учесником лицитације чија је понуда прихваћена као најповољнија, закључиће се купопродајни уговор у форми нотарски обрађене исправе, по претходно прибављеном мишљењу Правобранилаштва Републике Српске-сједиште замјеника у Добоју. Купац је дужан купопродајну цијену непокретности исплатити продавцу - општини Вукосавље, у року од 15 дана, од дана закључења поступка лицитације. Купац ступа у посјед купљене некретнине, након закљученог уговора код нотара у року од седам дана.

10. Ако учесник лицитације чија је понуда прихваћена као најповољнија, одустане од закључења писаног купопродајног уговора, губи право на поврат уплаћене кауције.

11. Трошкове нотарске обраде купопродајног уговора, као и трошкове преноса права власништва на купца у јавним евиденцијама, сносиће купац.

12. Пријаве на овај оглас, подносе се писаним путем, у затвореној коверти, са подацима и прилозима као на обрасцу пријаве, лично или на адресу: Општина Вукосавље, Комисија за продају непокретности у својини општине Вукосавље. Пријава се може преузети на званичној интернет страници и Инфо пулту општине Вукосавље. Рок за достављање пријава за учешће на лицитацији је до почетка лицитације односно 12.01.2024. године до 11,00 часова.

13. Општина Вукосавље задржава право да овај оглас поништи, при чему не сноси никакву материјалну одговорност према учесницима поступка.

14. Овај оглас објавиће се у средству јавног информисања ,,Дневни лист“, на огласној табли општине Вукосавље и на званичној страници општине Вукосавље.

Број: 02/1-477- 12/23 НАЧЕЛНИК

Датум, 21.12.2023. године Борислав Ракић, мастер екон, с.р.